হোমো ইরেক্টাস
১৯৫০'র দশকের পর নানা স্থানে বিক্ষিপ্তভাবে হোমো ইরেক্টাসের জীবাশ্ম পাওয়া গেছে। এর মধ্যে প্রথমে আলজেরিয়ার তিগেনিফ (Ternifine) নামক স্থানে তিনটি চোয়াল, একটি করোটিকার হাড়, ও কিছু দাঁত পাওয়া যায়। ১৯৫০'র দশকের মাঝামাঝি সময়ে পাওয়া এই জীবাশ্মগুলোর বয়স ৬ থেকে ৭ লক্ষ বছরের মাঝামাঝি। এরপর উত্তর আফ্রিকাতে আরও জীবাশ্ম আবিষ্কৃত হয়। যেমন, আলজেরিয়ার আবিষ্কারের পরপরই মরক্কোর সিদি আব্দুর রহমান নামক স্থানে পাওয়া একটি চোয়াল, এবং পরবর্তীতে ১৯৭১ সালে একই দেশের সালে-তে পাওয়া কিছু করোটিকার হাড়ের খণ্ডাংশ।
আবেশ মোটর
১৮২৪ সালে ফ্রাংকুইস আর্গো (François Arago) ঘূর্ণায়মান চৌম্বক ক্ষেত্রের ধারণা প্রদান করেন, এবং ওয়াল্টার বেইলি প্রথম এই ধারণাকে বাস্তবে রূপ দেন। এর উপর ভিত্তি করে নিকোলা টেসলা এবং গ্যালিলিও ফেরারিস পৃথক ভাবে আবেশ মোটর আবিষ্কার করেন যথাক্রমে ১৮৮৩ ও ১৮৮৫ সালে। ১৯১৫ সালে প্রকাশিত আত্মজীবনী অণুযায়ী টেসলা ১৮৮২ সালে ঘূর্নায়মান চৌম্বক ক্ষেত্রের ধারণা গ্রহণ করেন এবং ১৮৮৩ সালে প্রথম আবেশ মোটর আবিষ্কারে এটি ব্যবহার করেন। ফেরারিস ১৮৮৫ সালে এই ধারণা গ্রহণ করেন এবং তুরিনে রয়্যাল একাডেমী অব সায়েন্সের কাছে প্রকাশিত তাঁর গবেষণায় মোটর পরিচালনার বিস্তারিত বিবরণ দেন। একই বছর টেসলা তাঁর মোটরের জন্য স্বত্ব লাভ করেন। এর এক বছর পরে মিখাইল ডোলিভো-ডব্রোভলস্কি বহিরাবরনযুক্ত আবেশ মোটর আবিষ্কার করেন।